
Projekti „Narva Linnavalitsuse ametnike pädevuse ja haldusvõimekuse suurendamine” omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projektitaotlust „Narva Linnavalitsuse ametnike pädevuse ja haldusvõimekuse suurendamine”. Taotlus esitatakse meetme «Avalike teenistujate, kohalike omavalitsuste ja mittetulundusühingute töötajate koolitus ja arendamine» alameetmesse «Organisatsiooni arendamine». Projekti kestus on 24 kuud.
Alameetme raames on toetatavateks tegevusteks riigiasutuste ja kohaliku omavalitsuse üksuste arendamisega ning teadmistepõhise poliitikakujundamise ja elluviimisega seotud koolitus- ja arendusprojektide ning tööalase täienduskoolituse läbiviimine juhtimismeetodite ja -süsteemide ning juhtimise arendamisega seotud valdkondades.

Projekti peamiseks ideeks on Narva Linnavalitsuse ametnike pädevuse ja haldussuutlikkuse tõstmine, sh koolituste läbiviimine erinevates valdkondades, koostöö efektiivsuse suurendamine Narva Linnavalitsuse ametite ja osakondade vahel, planeerimisoskuste parendamine, avalike teenuste arendamine, ühtse väärtussüsteemi ja organisatsioonikultuuri väljakujundamine ja juurutamine, meeskonna töö tõhustamine.

Projekti üldsumma on 1 500 000 krooni, millest Narva linna omafinantseering moodustab 225 000 krooni (15%). Narva omafinatseeringut on vaja 2008. aastaks.
Programmi kohaselt peab taotleja algul ise kõik projekti kulud katma, sest toetus laekub alles projekti vahearuannete ja lõpparuande esitamist. 

Narva Linnavolikogu otsusega on vaja kinnitada Narva linna omafinantseering ja projekti positiivse rahastamise otsuse korral anda Linnavalitsusele luba leida vahendid sildfinantseerimise tagamiseks 2008. aastal summas 350 000 krooni.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu määrusega  21.06.2005 nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

1. Kinnitada projekti „Narva Linnavalitsuse ametnike pädevuse ja haldussuutlikkuse tõstmine”omafinantseeringuks 225 000 krooni.
2.  Projekti positiivse rahastamise otsuse korral tagada omafinantseering reservfondist 2008. aastal.

3. Projekti positiivse rahastamise otsuse korral Linnavalitsusel leida vahendid sildfinantseerimise tagamiseks 2008. aastal summas 350 000 krooni.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

